Diari Oficial de la Generalitat Valenciana


Sumari del DOGV 4651, del 16-12-2003 (2003/12453)

Notificació a Di-Zanazul, SL. Expedient número 21 A03013.
---------------------------------------------------------

### Dades del document

Número de DOGV
:   4651

Data del DOGV
:   16-12-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12241


Organisme emissor
:   Conselleria d'Infraestructures i Transport

Tipus de document
:   Anunci

Notificació a Di-Zanazul, SL. Expedient número 21 A03013. [2003/Q12829]
  
Atés que no s'ha pogut notificar a Di-Zanazul, SL, en el domicili conegut per esta administració, la Resolució del director del Centre de Desenvolupament Marítim, de 14 d'octubre de 2003, per la qual s'accepta la renúncia de Di-Zanazul, SL, pel que fa a l'autorització atorgada per a una terrassa al port de la Vila Joiosa, expedient número 21 A03013, d'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, es fa públic el text íntegre de la resolució esmentada perquè el present anunci servisca de notificació a l'interessat.
  
«Havent-ne informat de l'expedient número 21A03013, de sol·licitud d'autorització per a una terrassa al port de la Vila Joiosa, formulada per Di-Zanazul, SL.
  
Vist que, amb data de 25 de juliol de 2003, es va atorgar l'autorització a què es fa referència pel termini d'un any prorrogable a la tàcita fins a un màxim de tres, comptadors des del dia 7 d'agost de 2003.
  
Vista la comunicació del Servici d'Explotació i Conservació de Ports, a la qual s'acompanya un escrit de renúncia de la mercantil autoritzada, en la qual s'indica que l'1 de setembre de 2003 va finalitzar l'ocupació dels terrenys concedits.
  
Atés que l'article 87 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, de modificació de l'anterior, establix: «posaran fi al procediment la resolució, el desistiment, la renúncia al dret en què es base la sol·licitud, quan esta renúncia no estiga prohibida per l'ordenament jurídic, i la declaració de caducitat».
  
I en el mateix sentit l'article 90.1: «qualsevol interessat podrà desistir de la seua sol·licitud o, quan això no estiga prohibit per l'ordenament jurídic, renunciar als seus drets».
  
Que en este supòsit s'ha produït una renúncia expressa a l'autorització atorgada i que esta renúncia no és contrària a l'ordenament jurídic.
  
Atés que l'article 42 de la mateixa llei establix:
  
«En els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables».
  
Fent ús de les atribucions que em concedix l'article 16 del Decret 114/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
1. Acceptar la renúncia de Di-Zanazul, SL, pel que fa a l'autorització atorgada per a una terrassa al port de la Vila Joiosa, i en conseqüència
  
2. Arxivar l'expedient de sol·licitud d'autorització per a una terrassa sense confiscació de la fiança provisional, ja que no s'ha arribat a depositar esta.
  
3. Anul·lar la liquidació número 016.8.2.462382.5, per import de 2.185,53 euros, pel període comprés entre el 7 d'agost de 2003 i el 31 de desembre de 2003, i fer-ne una de nova corresponent al període comprés entre el 7 d'agost de 2003 i el 1 de setembre de 2003.
  
4. Notificar esta resolució a l'interessat, així com al Servici d'Explotació i Conservació de Ports».
  
Esta resolució no esgota la via administrativa i en contra esta es pot interposar un recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització de qualsevol altre recurs que s'estime oportú.